東張西望|黎寬怡拍片撐「疑被性侵少女」 竟被網民攻擊:不後悔
早前《東張西望》播出「男KOL疑性侵少女」一事得到廣泛討論,主持之一的貓仔黎寬怡其後就於Instagram上解釋,為何少女會上男KOL家中的原因。該言論在IG分享後不足一日,貓仔黎寬怡就收到大量網民反對聲音。
傳送門:
貓仔黎寬怡說:「好多人都會覺得好多女仔,點解會上陌生人屋企。」她在短片中透露個案中少女上男KOL屋企的原因。她說:「其中一個個案,因為佢諗住同呢個男仔去做義工,諗住個男仔都係好有愛心,但係因為臨時大病,所以先會臨時甩底。男仔同個女仔講到自己病得好嚴重,叫佢買藥上佢屋企,所以個女仔就上咗個男仔屋企擺低藥。」
另一短片中,貓仔黎寬怡又對「點解女仔唔報警」而發表意見。她透露,不少女仔都因為自己上男仔家中,說:「佢哋唔多唔少都會自責,覺得遭受所有嘢都係自己錯,所以唔報警。」她亦透露:「幾乎每一個受害女性都曾被偷拍或明拍過性愛片段,試問有條片喺男仔手,佢又點敢輕舉妄動。」
黎寬怡今日(20日)再於IG上貼出網民留言,有人直言她是「搞男女分化」,又說:「俾人咁講完,我只覺得條仔好慘,唔係見到私樓唔係見到人個樣靚仔,上人屋企唔會諗住傾吓偈吹吹水?吹水去公園啦。」貓仔黎寬怡將留言截圖後,寫上:「最終都選擇了拍片分享,對於現在收到的負面留言,我絕不後悔。」